Miodrag Zečević

Prof.dr **Miodrag Zečević** (Lipovac, 4. septembra 1930) je bio društveno-politički radnik i predsednik SUBNOR-a Srbije.

## Život
Rođen je 4. septembra 1930. godine u selu Lipovcu opština Topola, Srbija gde je završio osnovnu školu a gimnaziju u Aranđelovcu i Beogradu. Ima dve godine učilišta Jugoslovenskog ratnog vazduhoplovstva (1947—1949). Završio Pravni i Filozofsko-istorijski fakultet na Beogradskom univerzitetu i dvogodišnju specijalizaciju na Institutu za društvene nauke. Magistrirao na Visokoj školi političkih nauka (magistar političkih nauka) i doktorirao na Pravnom fakultetu (doktor društvenih nauka). Položio državni i advokatski ispit. Na Pravnom fakultetu Beogradskog univerziteta od 1961-1970. godine asistent (spoljni saradnik) na predmetu Komunalni sistem i komunalna politika. Od 1970. do 1996. godine na Fakultetu političkih nauka na predmetima Proces stvaranja normativnih akata i Ustavno pravo. Od 1979. godine u zvanju redovnog profesora. Jedno vreme bio profesor na Višoj školi unutrašnjih poslova na predmetu Ustavno pravo.

Učesnik NOR-a od aprila 1944. godine.

## Kretanje u službi
Rad u omladinskim organizacijama; u Saveznom serkretarijatu unutrašnjih poslova; Institutu društvenih nauka (Odeljenje za političko-pravne nauke); Glavni odbor Socijalističkog saveza radnog naroda Srbije; Sekretar organizaciono-političkog veća Skupštine Srbije; Predsednik Zakonodavno-pravne komisije Skupštine SR Srbije, 1969-1974; Predsednik Komisije za reviziju republičkih propisa SR Srbije, i član Predsedništva Ustavne komisije Skupštine Srbije; Predsednik Zakonodavno-pravne komisije Saveznog veća Skupštine SFRJ (1974—1982.); istovremeno u tom periodu bio Predsednik Zajedničkog radnog tela Skupštine SFRJ za praćenje ostvarivanje Ustava SFRJ (1974—1978); Predsednik Komisije za izradu Saveznog zakona o osnovama penzionog i invalidskog sistema i koordinator rada delegata iz Srbije u saveznom veću Skupštine SFRJ; funkcioner na radu u Skupštini SFRJ; Savezni Savetnik u SIV-u; Direktor Arhiva Jugoslavije (1987—1994), Šef jugoslovenske delegacije – Grupe za aktivu i pasivu imovine bivše SFRJ u Briselu 1992/1993. godine. Penzionisan u zvanju redovnog profesora Fakulteta političkih nauka 1995. godine.

## Aktivnost u okviru radnih tela državnih organa
Član Ustavne komisije Skupštine Srbije u više saziva; Predsednik Podkomisije za politički sistem Ustavne komisije SR Srbije i član radnih tela Ustavne komisije Skupštine SFRJ; član Koordinacione ustavne komisije Jugoslavije; učesnik u radu saveznih saveta i član Koordinacionog tela Saveta za društveno uređenje SFRJ.

## Društvena aktivnost
Član raznih tela organa društveno-političkih organizacija; Predsednik Naučnog veća Instituta za političke studije u Beogradu; Predsednik Društvenog saveta advokatske komore Srbije; Predsednik Društvenog saveta jugoslovenske smotre „Mermer i zvuci“ u Aranđelovcu; predsednik Izdavačkog saveta dnevnog lista Ekspres politika; potpredsednik Saveta univerziteta „Svetozar Marković“ iz Kragujevca i predsednik Komisije za reformu ovog Univerziteta; član Saveta Filozofskog i pravnog fakulteta u Beogradu, itd.

Član Uređivačkog odbora i urednik časopisa za pravne i društvene nauke „Arhiv“; Predsednik Komisije za polaganje pravosudnih ispita u SR Srbiji; glavni i odgovorni urednik časopisa „Samoupravno pravo“; član Redakcionog odbora časopisa „Ekonomika“, „Privredni pregled“ i dr.;

Predsednik Udruženja „Nauka i društvo Jugoslavije“; predsednik Udruženja za zaštitu životne sredine Jugoslavije; predsednik Saveza arhivskih radnika Jugoslavije; sekretar Lovačkog saveza Jugoslavije; Sekretar SUBNOR-a Jugoslavije; Predsednik Komiteta SUBNOR-a Srbije i Crne Gore; zamenik predsednika i predsednik SUBNOR-a Srbije i predsednik Komiteta za međunarodnu saradnju SUBNOR-a Srbije.

## Objave i radovi
Objavio oko 280 radova (dva udžbenika, studije, monografije, brošure, rasprave, članke, priloge u edicijama, zajedničkim publikacijama i časopisima). Objavljeni radovi su iz oblasti pravnog, ustavnog i političkog sistema i savremene istorije.

Bio glavni redaktor i odgovorni urednik jednog broja kolektivnih publikacija (Stručno objašnjenje ustava SFRJ, komentar ZUR-a, komentar zakona o osnovama penzijskog i invalidskog sistema, Samoupravno pravo udruženog rada itd.), predsednik uređivačkog odbora Velike ilustrovane enciklopedije lovstva i rukovodilac više naučnih projekata.

## Međunarodna priznanja – Uvršćena biografija u publikacije

1) Who is who in the world (Ko je ko u svetu) – Američki Biografski institut – 1992-98. g.

2) „Living Legends“ Law and history (Žive legende – zakoni istorija) – Internacionalni Biografski centar Kembridž, Engleska – 2005. g.

3) „2000 Outstanding Intellectuals of the 21st Century“ (dve hiljade istaknutih intelektualaca za XXI vek) – Fifth Edition – Internacionalni Biografski centar, Kembridž, Velika Britanija 2009. g.

4) Dictionary of the International Biographical Center – Internacionalni Biografski centar, Kembridž, Velika Britanija – 2009. g.

## Povezano
* SUBNOR Srbije

## Vanjske veze
* SUBNOR Srbije
* SUBNOR Topola 
* SUBNOR Jagodina